Babelscape/SREDFM huggingface dataset:
Εγκέλαδος

Ο Εγκέλαδος στην Ελληνική Μυθολογία φέρεται ως αρχηγός των Γιγάντων, γιος του Τάρταρου και της Γης που έπαιξε όμως πρωτεύοντα ρόλο στη Γιγαντομαχία στην οποία και φονεύθηκε. Οι Αρχαίοι Έλληνες πίστευαν πως, όταν γινόταν σεισμός, ο Εγκέλαδος είχε θυμώσει και επειδή ήταν πολύ μεγάλος τράνταζε όλη τη γη.
Θησέας

Ο Θησέας (αρχ. Θησεύς) ήταν Έλληνας βασιλιάς των Αθηνών, κατά την ελληνική μυθολογία, υιός του Αιγέα και της Αίθρας κι ο πιο δημοφιλής ήρωας στην αρχαία Ελλάδα μετά τον Ηρακλή.
Σέρι

Σέρι ("Cmique Itom") είναι το όνομα μιας γλώσσας που ομιλείται στην ακτή της Σονόρας, στο Μεξικό. Υπάρχουν 716-900 που μιλούν την εν λόγω γλώσσα. Η τελευταία έχει σχέση με τη Σαλινική γλώσσα, γλώσσα του Σαλίνας ή Σαλίναν γλώσσα ("Salinan"). Η Σέρι είναι μία από τις γλώσσες της χοκικής γλωσσικής οικογένειας (Hokan).
Δήμος Παλιανής

Ο Δήμος Παλιανής ήταν δήμος του νομού Ηρακλείου που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ηρακλείου. Βρισκόταν στο κέντρο του νομού Ηρακλείου και είχε ως έδρα το χωριό Βενεράτο. Παλιότερα ονομαζόταν Δήμος Τετραχωρίου. Σύμφωνα με την απογραφή του 2001 ο δήμος είχε συνολικά 2.404 κατοίκους και έκταση 21.423 στρέμματα.

Ο δήμος περιλάμβανε 4 δημοτικά διαμερίσματα:

: Δ.δ. Βενεράτου 
::* το Βενεράτο
::* η Μονή Παλιανής
::* ο Πύργος
::* το Σινάπι
: Δ.δ. Αυγενικής 
::* η Αυγενική 
::* τα Βλαχιανά
: Δ.δ. Κερασίων 
::* τα Κεράσια 
::* το Νέο Βενεράτο
: Δ.δ. Σίβας -- η Σίβα
Δήμος Τυλίσου

Ο Δήμος Τυλίσου ήταν δήμος του Νομού Ηρακλείου ο οποίος συστάθηκε βάσει του Προγράμματος 'Καποδίστριας', με τη συνένωση παλαιότερων κοινοτήτων της περιοχής, οι οποίες απετέλεσαν τα δημοτικά διαμερίσματα (Δ.δ.) που τον απάρτιζαν. Ο δήμος λειτούργησε την περίοδο 1999 -2010, με το πέρας της οποίας καταργήθηκε, καθώς τέθηκε σε εφαρμογή το Προγράμματος 'Καλλικράτης' και εντάχθηκε στο νέο Δήμο Μαλεβιζίου. Βρισκόταν στα δυτικά του Νομού Ηρακλείου, καταλάμβανε έκταση 131.064 στρεμμάτων και έδρα του είχε οριστεί το χωριό Τύλισος. Σύμφωνα με την Απογραφή του 2001, ο πληθυσμός του δήμου ανερχόταν σε 3.491 κατοίκους.

Ο δήμος περιελάμβανε 10 δημοτικά διαμερίσματα:

: Δ.δ. Τυλίσου -- η Τύλισος
: Δ.δ. Αηδονοχωρίου -- το Αηδονοχώρι
: Δ.δ. Αστυρακίου 
::* το Αστυράκι
::* το Καμαράκι
: Δ.δ. Γωνιών Μαλεβιζίου -- οι Γωνίες
: Δ.δ. Δαμάστας 
::* η Δαμάστα
::* το Αστρινό
: Δ.δ. Καμαρίου -- το Καμάρι
: Δ.δ. Καμαριώτου -- ο Καμαριώτης
: Δ.δ. Κεραμουτσίου -- το Κεραμούτσι
: Δ.δ. Μαράθου -- ο Μάραθος
: Δ.δ. Μονής -- η Μονή
Δήμος Χερσονήσου (πρόγραμμα Καποδίστριας)

Ο Δήμος Χερσονήσου (πρόγραμμα Καποδίστριας) ήταν δήμος στα βορειοανατολικά του νομού Ηρακλείου και είχε σαν έδρα του την Χερσόνησο. Πρόκειται για παραθαλάσσιο δήμο και δημοφιλή τουριστικό προορισμό. Σύμφωνα με την απογραφή του 2001 ο δήμος έχει συνολικά 8.497 κατοίκους και έκταση 70.984 στρέμματα. Με το πρόγραμμα Καλλικράτης συνενώθηκε με τους πρώην Δήμους Γουβών, Μαλίων και Επισκοπής και συστάθηκε ο νέος Δήμος Χερσονήσου με έδρα τις Γούρνες.

Ο πρώην δήμος αποτελούνταν από 6 δημοτικά διαμερίσματα:

: Δ.δ. Λιμένος Χερσονήσου 
::* ο Λιμήν Χερσονήσου 
::* ο Ανισσαράς
::* το Κουτουλουφάρι
::* το Πισκοπιανό
: Δ.δ. Αβδού -- το Αβδού
: Δ.δ. Γωνιών Πεδιάδος -- οι Γωνίες
: Δ.δ. Κεράς 
::* η Κερά
::* η Άνω Κερά
::* η Μονή Καρδιωτίσσης
: Δ.δ. Ποταμιών 
::* οι Ποταμιές
::* το Σφεντύλι
: Δ.δ. Χερσονήσου 
::* η Χερσόνησος
::* ο Άγιος Ιωάννης
::* ο Αγκισαράς
::* τα Αγριανά
::* η Ανάληψη
::* ο Αποσελέμης
::* τα Χατζανά
Ηνωμένο Βασίλειο των Κάτω Χωρών

Κάτω Χώρες, Βέλγιο, Λουξεμβούργο και Λιμβούργο το 18391, 2 και 3 Ηνωμένο Βασίλειο των Κάτω Χωρών (ως το 1830)1 και 2 [[Ολλανδία|Βασίλειο των Κάτω Χωρών]] (μετά το 1830)2 [[Δουκάτο του Λιμβούργου]] (Στη [[Γερμανική Ομοσπονδία]] μετά το 1839)3 και 4 [[Βέλγιο|Βασίλειο του Βελγίου]] (μετά το 1830)4 και 5 [[Λουξεμβούργο|Μέγα Δουκάτο του Λουξεμβούργου]] (σύνορα ως το 1830) 4 [[Λουξεμβούργο (Βελγική επαρχία)|Λουξεμβούργο]] (Βελγική επαρχία από το 1839)5 [[Λουξεμβούργο|Μέγα Δουκάτο του Λουξεμβούργου]] (Γερμανικό Λουξεμβούργο, σύνορα μετά το 1839)Με γαλάζιο τα σύνορα της [[Γερμανική Ομοσπονδία|Γερμανικής Ομοσπονδίας]].
Το Ηνωμένο Βασίλειο των Κάτω Χωρών (1815 - 1839, Ολλανδικά: "Verenigd Koninkrijk der Nederlanden", Γαλλικά: "Royaume-Uni des Pays-Bas" και Γερμανικά: "Vereinigtes Königreich der Niederlande") ήταν το ανεπίσημο όνομα που χρησιμοποιήθηκε για να αναφερθεί σε ένα νέο ενοποιημένο Ευρωπαϊκό κράτος δημιουργημένο κατά τη διάρκεια του Κογκρέσου της Βιέννης το 1815. Το κράτος αυτό, επισήμως αποκαλούμενο το «Βασίλειο των Κάτω Χωρών», αποτελείτο από τις πρώην Ενωμένες Επαρχίες (ορθότερα: Δημοκρατία των Επτά Ενωμένων Επαρχιών των Κάτω Χωρών) στα βόρεια, τις πρώην Αυστριακές Κάτω Χώρες στα νότια, και την πρώην πριγκηπική-επισκοπή του Λούττιχ. Ο κλάδος της Οράγγης-Νάσσαου ανέλαβε τη μοναρχία το νέου αυτού κράτους. 

thumb|left|Η σημαία του Ηνωμένου Βασιλείου των Κάτω Χωρών
Σκοπός ήταν η δημιουργία ενός βιώσιμου κράτους στα βόρεια της Γαλλίας ως βάρος αντιστάθμισης στις δυνάμει νέες Γαλλικές φιλοδοξίες προς αυτή την κατεύθυνση. Διήρκεσε μέχρι την απόσχιση των νοτίων επαρχιών για να δημιουργήσουν το Βέλγιο το 1830, αν και η Βελγική ανεξαρτησία δεν αναγνωρίστηκε επίσημα από το βορρά μέχρι το 1839. Έκτοτε το όνομα "Βασίλειο των Κάτω Χωρών" παρέμεινε ως αναφορά μόνο στις βόρειες επαρχίες. Το Μεγάλο Δουκάτο του Λουξεμβούργου θα κυβερνιόταν από τον κλάδο της Οράγγης-Νάσσαου μέχρι το 1890, τη χρονιά που πέθανε ο Γουλιέλμος Γ΄. Εφόσον οι γυναίκες δεν μπορούσαν να διαδεχτούν στο Λουξεμβούργο λόγω του Σαλικού νόμου, το Μεγάλο Δουκάτο πέρασε στον κλάδο τουτ Νάσσαου-Βάιλμπουργκ. Αυτό συνέβη σε συμφωνία με την Οικογενειακή Συνθήκη του Νάσσαου του 1783. 

Το Ηνωμένο Βασίλειο των Κάτω Χωρών κατέρρευσε μετά τη Βελγική Επανάσταση του 1830, αλλά η κυβέρνηση δεν αναγνώρισε το γεγονός παρά μόνο 9 χρόνια αργότερα, το 1839.
Γεωμετρική οπτική

Η Γεωμετρική οπτική αποτελεί ιδιαίτερο κλάδο της Οπτικής. Ιδιαίτερο αντικείμενο έρευνας και μελέτης του κλάδου αυτού είναι η περιγραφή και ανάλυση των διαφόρων οπτικών φαινομένων, που έχουν σχέση δηλαδή με το φως και τις ποσοτικές σχέσεις που εμφανίζονται με αυτά, με γεωμετρική κυρίως προσέγγιση, ανάλυση και απόδειξη αυτών.

*Στην Γεωμετρική οπτική δεν εξετάζεται ούτε εξηγείται η πραγματική φύση των "κατ΄ αντικείμενο" έρευνας φαινομένων αλλά και ούτε μπορεί να γίνει περιγραφή τους. Το αντικείμενο αυτό ανάγεται στη Κυματική οπτική.


*
Μπάγκος Πέδρο

Το Μπάγκος Πέδρο είναι μια μεγάλης έκτασης ανύψωση του θαλάσσιου πυθμένα ή στήθος ("ναυτική ορολογία") από άμμο και κοράλλια, εν μέρει καλυμμένο με φύκια, περίπου 80 χμ νότια και νοτιοδυτικά της Τζαμάικα, και υψώνεται απότομα από τον θαλάσσιο πυθμένα βάθους 800 μέτρων. Κλίνει ήπια από τα Πέδρο Κης στα δυτικά και βόρεια με βάθη από 13 έως 30 μέτρα. Η συνολική επιφάνεια του μπάγκος εντός του ισοβάθους των 100 μέτρων είναι 8.040 χμ². Η περιοχή ενός βάθους στα 40 μέτρα είναι τριγωνική, με μήκος από ανατολή προς δύση στα 70 χμ, και πλάτος 43 χμ. 2.400 χμ² βρίσκονται σε βάθος λιγότερο των 20 μέτρων. Με τις νησίδες, κης και βράχους του, συνολικής έκτασης 0,27 χμ² (27 εκτάρια), είναι η τοποθεσία μιας από τις δύο νησιωτικές ομάδες της Τζαμάικα που βρίσκονται σε απόσταση από το κυρίως νησί, η άλλη είναι τα Μοράντ Κης (η Τζαμάικα έχει επίσης νησιά κοντά στην ακτή της όπως τα Πορτ Ρόγιαλ Κης). Το κέντρο του μπάγκος βρίσκεται στις γεωγραφικές συντεταγμένες 17°06′Β, 78°20′Δ. 

Το Μπάγκος Πέδρο είναι τμήμα της υποθαλάσσιας Ανύψωσης της Νικαράγουα, που εκτείνεται από το Κάμπο Γκράτσιας α Ντίος μέσω του Μπάγκος Ροζαλίντας έως την Τζαμάικα.
Κέβιν ΜακΚίντ

Ο Κέβιν ΜακΚίντ ("Kevin McKidd", 9 Αυγούστου 1973) είναι Σκωτσέζος ηθοποιός.
Νομαρχία Αθηνών

class="infobox" width=291; style="font-size: 100%; background-color: #FFFFFF;"
style="background: #B5C7DE; text-align: center; color:black" colspan="2" | Νομαρχία Αθηνών
 colspan="3" style="text-align:center;"|200px| <br>Θέση της νομαρχίας Αθηνών στον χάρτη της Αττικής.
style="background: #B5C7DE; text-align: center; color:black" colspan="2" | Διοίκηση
Χώρα
Ελλάδα
Γεωγραφικό διαμέρισμα:
Στερεά Ελλάδα
Περιφέρεια:
Αττικής
Πρωτεύουσα:
Αθήνα
Κατάργηση Νομαρχιών
31 Δεκεμβρίου 2010
style="background: #B5C7DE; text-align: center; color:black" colspan="2" | Διοίκηση
Πληθυσμός:
2.664.776
Έκταση:
361 χλμ²
Πυκνότητα:
7,375 κάτοικοι/χλμ²
style="background: #B5C7DE; text-align: center; color:black" colspan="2" | άλλα
Ταχυδρομικοί κώδικες:
1** **
Τηλεφωνικοί κωδικοί:
210
Πινακίδες αυτοκινήτων:
ΙΗ/ΙΚ
Κωδικ. ISO 3166-2:
GR-A1

Η νομαρχία Αθηνών ήταν διοικητική διαίρεση της περιφέρειας Αττικής της Ελλάδας. Μαζί με την νομαρχία Πειραιά αποτελούσαν την υπερνομαρχία Αθηνών-Πειραιώς. Καταργήθηκαν στις 31 Δεκεμβρίου 2010 με το Πρόγραμμα Καλλικράτης.

Η νομαρχία Αθηνών περιελάμβανε διοικητικά 45 δήμους και 3 κοινότητες. Έδρα της νομαρχίας ήταν η πόλη της Αθήνας. 

Ο πληθυσμός της νομαρχίας ήταν 2.664.776 κάτοικοι κατά την απογραφή του 2001. Είναι η πρώτη σε πληθυσμό νομαρχία της Ελλάδας. Η έκτασή της είναι 361 τετραγωνικά χιλιόμετρα (τ.χλμ.) με πυκνότητα πληθυσμού 7,375 κατοίκους ανά τ. χλμ.
Ερρίκος Γ΄ της Αγγλίας

Ο Ερρίκος Γ΄ της Αγγλίας ("Henry III of England", 1 Οκτωβρίου 1207 - 16 Νοεμβρίου 1272), γνωστός και ως Ερρίκος του Ουίντσεστερ, ήταν βασιλιάς της Αγγλίας, λόρδος της Ιρλανδίας και δούκας της Ακουιτανίας από το 1216 μέχρι τον θάνατό του. Γιος του βασιλιά Ιωάννη και της Ισαβέλλας του Ανγκουλέμ, ο Ιωάννης ανέβηκε στο θρόνο όταν ήταν μόνο εννέα ετών και στη μέση του πρώτου πολέμου των βαρόνων.

Ήταν ο μεγαλύτερος γιος και διάδοχος του Ιωάννη της Ακτήμονα και της Ισαβέλλας του Ανγκουλέμ. Γεννήθηκε στις 1 Οκτωβρίου 1207 στο "κάστρο του Ουίντσεστερ" και ανέβηκε στο θρόνο σε ηλικία μόλις 9 ετών, κυβέρνησε την Αγγλία 56 χρόνια. Λίγα είναι γνωστά για την εμφάνιση του, είχε ύψος 1.68, γερή σωματική διάπλαση με στενό μέτωπο και ένα πεσμένο βλέφαρο που κληρονόμησε ο διάδοχος του Εδουάρδος.. Όταν ήταν μικρός ήταν βίαιος χαρακτήρας παρ' όλα αυτά σαν βασιλιάς περιγράφεται από τον ιστορικό Ντέιβιντ Καρπέντερ (γεν. 1947) ήπιος και συμπαθητικός, ήταν θεοσεβούμενος και πολύ συναισθηματικός, ξεσπούσε εύκολα σε δάκρυα στις θρησκευτικές του ομιλίες. 
Την εποχή του άρχισε κατασκευάστηκε το μεγαλύτερο μνημείο της Αγγλικής ιστορίας το Αββαείο του Ουέστμινστερ ως επέκταση του τάφου του Εδουάρδου του Εξομολογητή.
Νησί Τσάταμ

Το Νησί Τσάταμ είναι μακράν το μεγαλύτερο νησί του αρχιπελάγους των Nησιών Τσάταμ, στα νότια του Ειρηνικού ωκεανού, στην ανατολική ακτή της Νέας Ζηλανδίας. Το νησί πήρε το όνομά του από το ερευνητικό πλοίο "HMS Chatham", που ήταν το πρώτο Ευρωπαικό πλοίο που χαρτογράφησε το νησί το 1791. Έχει έκταση 900 χλμ².

Το νησί είναι επίσης γνωστό και με δύο άλλα ονόματα, το Μαορί όνομα "Wharekauri" και το Μοριορί όνομα "Rekohu" (που σημαίνει ομιχλώδες ηλιόφως).

Η γεωγραφία του νησιού κυριαρχείται από τρία χαρακτηριστικά: δύο κόλπους και μία λιμνοθάλασσα. 

Ο κύριος καταυλισμός του νησιού, ο Γουαϊτάνγκι, βρίσκεται στον Κόλπο Βαϊτάνγκι.
Βουδιστική σημαία

thumb|right|Η Βουδιστική σημαία
Η Βουδιστική σημαία είναι σημαία που σχεδιάστηκε για να συμβολίζει τον Βουδισμό. Σχεδιάστηκε το 1880 από την Επιτροπή Κολόμπο. Αργότερα ο Χένρυ Στιλ Όλτον, ένας από τους ιδρυτές και πρώτος πρόεδρος της Θεοσοφικής Κοινωνίας, έκανε κάποιες τροποποιητικές προτάσεις οι οποίες και υιοθετήθηκαν. Αναρτήθηκε για πρώτη φορά το 1885 στη Σρι Λάνκα και αποτελεί σύμβολο πίστης και ειρήνης. Τα πέντε χρώματα της σημαίας αντιπροσωπεύουν την αύρα που πήγασε από το σώμα του Βούδα όταν έφτασε στη Φώτιση:

 Μπλε: "Αγάπη, καλοσύνη, ειρήνη και συμπαντική ευσπλαχνία" 
 Κίτρινο: "Το Μέσο Μονοπάτι - αποφυγή ακροτήτων, κενό" 
 Κόκκινο: "Οι ευλογίες της πρακτικής - επίτευξη, σοφία, αρετή, τύχη και αξιοπρέπεια (φιλοτιμία)" 
 Λευκό: "Η αγνότητα του Ντάρμα - οδηγεί σε απελευθέρωση, πέραν του χώρου και του χρόνου" 
 Πορτοκαλί: "Οι διδαχές του Βούδα - σοφία"
Κασρ Άζρακ

Το Κασρ Άζρακ (Αραβικά:صر الأزرق, με λατινικούς χαρακτήρες Qasr Azraq) είναι μεγάλο οχυρό που βρίσκεται στην σημερινή ανατολική Ιορδανία. Είναι ένα από τα Κάστρα της Ερήμου και βρίσκεται στο δρόμο προς το Ιράκ, 13χλμ βορείως της διασταύρωσης της Άζρακ (Ιορδανία) και περίπου 100χλμ ανατολικά του Αμμάν.

Το μέρος έχει κατοικηθεί από την προϊστορική εποχή. Το 1917 πέρασε εκεί το χειμώνα ο Λόρενς της Αραβίας.
Μπάγκος Αλίκης

<br>

right|thumb|250px|Θέση του Μπάγκος Αλίκης εντός της Περιοχής Κοινού Καθεστώτος Κολομβίας - Τζαμάικα
right|thumb|200px|NASA Landsat φωτογραφία του Μπάγκος Αλίκης
Η Ξέρα Αλίκης, (στα Ισπανικά Banco Alicia ή Bajo Alicia - "Μπάγκος ή Ύφαλος Αλίκης"), είναι ένας εξολοκλήρου βυθισμένος ύφαλος, που βρίσκεται 31 χμ βορειοανατολικά του Ανατολικού Κη του Μπάγκος Σερρανίγια, και 48 χμ Δ-ΒΔ του Ύφάλου Νέο Μπάγκος, στις γεωγραφικές συντετασμένες 16°05′Β, 79°22′Δ. Το μπάγκος είναι περίπου 16 χμ στην διάμετρο του όπως καθορίζεται από το ισοβάθος των 200 μέτρων, που αντιστοιχεί σε μια περιοχή έκτασης μεγαλύτερη από 200 χμ². Δεν υπάρχουν νησίδες, κης ή βράχοι πάνω από το νερό. Το μπάγκος έχει ελάχιστο βάθος 11 μέτρα, με κοραλλιογεννή πυθμένα, στο ανατολικό άκρο του. Τα βάθη στο μεγαλύτερο τμήμα του μπάγκος είναι λιγότερη από 36 μέτρα. Ο πυθμένας του αποτελείται από ψιλή λευκή άμμο. Οι αναταράξεις του νερού σηματοδοτούν τα άκρα του μπάγκος. 

Το μπάγκος, θεωρείται τμήμα του Κολομβιανού διαμερίσματος του Αγίου Αντρέα και Πρόνοιας (San Andrés y Providencia), είναι το βορειότερο γεωγραφικό χαρακτηριστικό της Κολομβίας, αν και βρίσκεται εντός του Κοινού Καθεστώτος της Κολομβίας και της Τζαμάικα, που είναι πλησιέστερα στην Τζαμάικα (260 χμ από το κύριο νησί και 200 χμ από τα Κης Πέδρο), ενώ η Κολομβιανή ενδοχώρα είναι 740 χμ μακριά. Η πλησιέστερη ξηρά είναι το Ανατολικό Κη του Μπάγκος Σερρανίγια, 31 χμ μακριά. Λόγω αυτής της εγγύτητας, το μπάγκος πέφτει εντός της Αποκλειστικής Οικονομικής Ζώνης της Κολομβίας.

Κατηγορία:Γεωγραφία της Κολομβίας
Ιωάννης Κουρκούας

Ο Ιωάννης Κουρκούας ήταν Βυζαντινός στρατηγός του 10ου αιώνα που διακρίθηκε κυρίως στους αγώνες της αυτοκρατορίας εναντίον των Αράβων. Ως δομέστικος των σχολών της Ανατολής διεξήγαγε πολλές εκστρατείες σε περιοχές που είχαν κατακτηθεί από τους Άραβες τρεις αιώνες προ της εποχής του και θεωρούντο πλέον αραβικά εδάφη (Αρμενία, βόρεια Μεσοποταμία, βόρεια Συρία). Αρκετοί σύγχρονοί του τον χαρακτήρισαν «"άλλον Τραϊανόν ή Βελισάριον"». Από πολλούς ιστορικούς θεωρείται πρόδρομος της λεγόμενης «Βυζαντινής εποποιίας» των αυτοκρατόρων Νικηφόρου Β΄ Φωκά, Ιωάννη Α΄ Τσιμισκή και Βασιλείου Β΄ Βουλγαροκτόνου, εκ των οποίων οι δύο πρώτοι συνέχισαν και ολοκλήρωσαν το έργο του.
Nord Noratlas

Το Nord Noratlas είναι Γαλλικής κατασκευής μεταγωγικό αεροσκάφος της δεκαετίας του 1950, το οποίο προοριζόταν να αντικαταστήσει παλαιότερους τύπους σε υπηρεσία, στα τέλη του Β΄ Παγκοσμίου Πολέμου.
Εθνικοδημοκρατικό Κόμμα Γερμανίας

thumb|right|200px|Το έμβλημα του Εθνικοδημοκρατικού Κόμματος Γερμανίας μέχρι το 2010.
Το Εθνικοδημοκρατικό Κόμμα Γερμανίας (γερμ.: "Nationaldemokratische Partei Deutschlands", "NPD") είναι Γερμανικό εθνικιστικό πολιτικό κόμμα.

Το NPD ιδρύθηκε στις 28 Νοεμβρίου 1964 και είναι διάδοχος του Γερμανικού Αυτοκρατορικού Κόμματος (γερμ.: "Deutsche Reichspartei", "DRP"). Ο Ούντο Φόιγκτ ηγείται του κόμματος από το 1996. Το NPD δέχεται τη σημερινή σημαία της Γερμανίας, αλλά συνδέεται εντονότερα με τη μαύρη-άσπρη-κόκκινη σημαία που χρησιμοποιήθηκε σε διάφορες περιόδους της ιστορίας για να αντιπροσωπεύσει το γερμανικό εθνικισμό. Το NDP επίσης συνδέεται με το ελληνικό εθνικιστικό κόμμα Χρυσή Αυγή.

Σύμφωνα με δημοσκόπηση του ARD, η πλειοψηφία των Γερμανών θεωρεί το NPD ως μη δημοκρατικό και καταστρεπτικό για την εικόνα της χώρας κόμμα. Οι αντίπαλοι του NPD και τα ΜΜΕ, το βλέπουν ως "de facto" νεοναζιστικό κόμμα. Οι κατηγορίες για νεοναζισμό προκύπτουν από την αντίθεση του κόμματος στους μη-λευκούς, στους Εβραίους και στους Μουσουλμάνους που ζουν στη Γερμανία, καθώς επίσης και από τις συνεργασίες του Φόιγκτ με ιδεολόγους όπως ο Ντέιβιντ Ντιούκ (παλαιότερα βασικό στέλεχος της Κου Κλουξ Κλαν).

Η «Verfassungsschutz» ταξινομεί το NPD ως «απειλή στους συνταγματικούς κανόνες» λόγω της πολιτικής πλατφόρμας του και της φιλοσοφίας του. Είναι το εθνικιστικό κόμμα της Γερμανίας με τη γρηγορότερη αύξηση των ψηφοφόρων και των μελών του. Στις εκλογές του 2009 έλαβε 1,8%.
Σίγρι

Το Σίγρι είναι χωριό της Λέσβου που βρίσκεται στο δυτικό τμήμα του νησιού, 94 χιλιόμετρα από την Μυτιλήνη. Σήμερα αποτελεί Δημοτικό Διαμέρισμα του Κλεισθενικού Δήμου Δυτικής Λέσβου, ενώ παλαιότερα ανήκε στον Καλλικρατικό Δήμο Λέσβου και ακόμη παλαιότερα στον Καποδιστριακό Δήμο Ερεσσού - Αντίσσης. Ο πληθυσμός του είναι 333 κάτοικοι (απογραφή 2011). Στο Σίγρι βρίσκεται το απολιθωμένο δάσος, το οποίο ανήκει στο Παγκόσμιο δίκτυο γεωπάρκων της UNESCO.

Η παρουσία των νησίδων Νησιώπη και Σεδούσα μπροστά από το χωριό δημιουργούν ένα φυσικό λιμάνι.

__ΧΩΡΙΣΕΠΕΞΕΝΟΤ__
Δήμος Ανωγείων

Ο Δήμος Ανωγείων βρίσκεται στα ανατολικά του νομού Ρεθύμνης και έχει σαν έδρα τα Ανώγεια. Πρόκειται για ορεινό δήμο και βρίσκεται στους πρόποδες του Ψηλορείτη. Σύμφωνα με την απογραφή του 2011 ο δήμος έχει συνολικά 2.379 κατοίκους και έκταση 130.958 στρέμματα. Ο Δήμος παρέμεινε αμετάβλητος με την εφαρμογή του προγράμματος Καλλικράτης.

: Κοινότητα Ανωγείων
::* τα Ανώγεια
::* τα Σίσαρχα

Ο δήμος περιλαμβάνει μόνο την κοινότητα Ανωγείων.
Δήμος Λαππαίων

Ο Δήμος Λαππαίων ήταν δήμος του Νομού Ρεθύμνης, που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, οι οποίες αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999-2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο Δήμο Ρεθύμνης. Βρισκόταν στα δυτικά του Νομού Ρεθύμνης και είχε ως έδρα το χωριό Επισκοπή. Σύμφωνα με την απογραφή του 2001 ο δήμος είχε συνολικά 2.628 κατοίκους και έκταση 41.532 στρέμματα.

Ο δήμος περιλάμβανε τα εξής 8 δημοτικά διαμερίσματα και 13 οικισμούς:

: Δ.δ. Επισκοπής
::* η Επισκοπή
::* ο Πύργος
: Δ.δ. Αργυρουπόλεως -- η Αργυρούπολις
: Δ.δ. Αρχοντικής -- η Αρχοντική
: Δ.δ. Βιλανδρέδου 
::* το Βιλανδρέδο
::* οι Αλώνες
::* το Αρολίθι(ο)
::* το Ρουμπάδο
: Δ.δ. Καρωτής -- η Καρωτή
: Δ.δ. Κάτω Πόρου -- ο Κάτω Πόρος
: Δ.δ. Κούφης -- η Κούφη
: Δ.δ. Μυριοκεφάλων
::* τα Μυριοκέφαλα
::* η Μαρουλού
Δήμος Αρκαδίου

Ο Δήμος Αρκαδίου ήταν δήμος του νομού Ρεθύμνου που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ρεθύμνης. Βρισκόταν στα βόρεια του νομού Ρεθύμνης και είχε σαν έδρα το χωριό Άδελε. Πρόκειται για παραθαλάσσιο και ημιορεινό δήμο, το νότιο τμήμα του οποίου βρισκόταν στους πρόποδες του Ψηλορείτη. Σύμφωνα με την απογραφή του 2001 ο δήμος είχε συνολικά 5.644 κατοίκους και έκταση 123.027 στρέμματα.

Ο δήμος περιλάμβανε 13 δημοτικά διαμερίσματα:

: Δ.δ. Άδελε 
::* το Άδελε
::* η Αγία Παρασκευή
::* ο Αδελιανός Κάμπος
: Δ.δ. Αμνάτου 
::* η Αμνάτος
::* τα Καψαλιανά
::* η Μονή Αρκαδίου
::* ο Πίκρης
: Δ.δ. Αρχαίας Ελεύθερνας (Πρινέ) -- η Αρχαία Ελεύθερνα (τ. ο Πρινές)
: Δ.δ. Ελευθέρνης -- η Ελεύθερνα
: Δ.δ. Έρφων 
::* οι Έρφοι
::* ο Άγιος Νικόλαος
::* η Άνω Βιρανεπισκοπή
::* η Βιρανεπισκοπή
::* η Μαγνησία
: Δ.δ. Κυριάννας -- η Κυριάννα
: Δ.δ. Μέσης 
::* η Μέση
::* η Αγία Τριάδα
::* η Λούτρα
: Δ.δ. Παγκαλοχωρίου 
::* το Παγκαλοχώρι
::* το Σφακάκι
: Δ.δ. Πηγής 
::* η Πηγή
::* ο Άγιος Δημήτριος
::* ο Πηγιανός Κάμπος
: Δ.δ. Πρίνου 
::* ο Πρίνος
::* η Σκαλέτα
: Δ.δ. Σκουλουφίων 
::* τα Σκουλούφια
::* οι Ρούπες
: Δ.δ. Χαμαλευρίου 
::* το Χαμαλεύρι
::* το Αστέριον
::* ο Σταυρωμένος
: Δ.δ. Χαρκίων 
::* τα Χάρκια
::* το Καβούσι
Τανάγρα

μικρογραφία|Γυμνάσιο με Λ. Τ. Ασωπίας
H Τανάγρα είναι χωριό της Τοπικής Κοινότητας Τανάγρας του Δήμου Τανάγρας του Νομού Βοιωτίας, . Αριθμεί συνολικά 702 κατοίκους. Ο οικισμός ονομαζόταν Βράτσι μέχρι το 1915, οπότε μετονομάστηκε σε Τανάγρα λόγω της ύπαρξης της αρχαίας πόλης σε κοντινή απόσταση..

Με το χωριό Παναγία συναποτελούν την Τοπική Κοινότητα Τανάγρας, με συνολικό πληθυσμό 1.117 κατοίκους.
Δήμος Λάμπης

Ο Δήμος Λάμπης ήταν δήμος του νομού Ρεθύμνου που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Αγίου Βασιλείου. Βρισκόταν στα νότια και ανατολικά του νομού Ρεθύμνης και είχε σαν έδρα το Σπήλι. Πρόκειται για παραθαλάσσιο και ημιορεινό δήμο, ο οποίος βρεχόταν από το Λιβυκό πέλαγος ενώ το βόρειο τμήμα του βρισκόταν στους πρόποδες του Ψηλορείτη. Σύμφωνα με την απογραφή του 2001 ο δήμος είχε συνολικά 6.133 κατοίκους και έκταση 220.836 στρέμματα.

Ο δήμος περιλάμβανε 16 δημοτικά διαμερίσματα:

: Δ.δ. Σπηλίου 
::* το Σπήλι
::* τα Δαριβιανά
::* τα Παξιμάδια Ένα ("νησίδα")
::* τα Παξιμάδια Δύο ("νησίδα")
: Δ.δ. Αγίας Γαλήνης 
::* η Αγία Γαλήνη
::* ο Ξηρόκαμπος
: Δ.δ. Ακουμίων 
::* τα Ακούμια
::* οι Βρύσες
::* η Τριόπετρα
: Δ.δ. Αρδάκτου 
::* ο Άρδακτος
::* η Αγία Παρασκευή
::* τα Ακτούντα
::* ο Βάτος
: Δ.δ. Δριμίσκου -- η Δρίμισκος
: Δ.δ. Καρινών -- οι Καρίνες
: Δ.δ. Κεντροχωρίου 
::* το Κεντροχώρι
::* ο Πλατανές
: Δ.δ. Κεραμέ 
::* ο Κεραμές
::* ο Αγαλιανός
::* η Αγία Φωτεινή
: Δ.δ. Κισσού 
::* ο Κισσός
::* ο Κισσού Κάμπος
: Δ.δ. Κρύας Βρύσης 
::* η Κρύα Βρύση
::* η Νέα Κρύα Βρύση
: Δ.δ. Λαμπινής -- η Λαμπινή
: Δ.δ. Μελάμπων 
::* οι Μέλαμπες
::* ο Άγιος Γεώργιος
: Δ.δ. Μουρνές -- η Μουρνέ
: Δ.δ. Μυξόρρουμα 
::* το Μυξόρρουμα
::* η Αγία Πελαγία
::* το Άνω Μυξόρρουμα
::* το Φρατί
: Δ.δ. Ορνές -- η Ορνέ
: Δ.δ. Σακτουρίων 
::* τα Σακτούρια
::* ο Άγιος Παύλος
::* τα Κάτω Σακτούρια
Ευπυρίδες

Οι Ευπυρίδες (), (ο δήμος: Ευπυρίδων ή Ευπυριδών) ήταν αρχαίος οικισμός - πόλη και δήμος της Λεοντίδας (περιοχή της Αρχαίας Αττικής και φυλή της αρχαίας Αθήνας). Με το ίδιο όνομα (Ευπυρίδες) ονομάζονταν οι δημότες του δήμου αυτού.
Δήμος Γεροποτάμου

Ο Δήμος Γεροποτάμου ήταν δήμος του νομού Ρεθύμνου που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Μυλοποτάμου. Βρισκόταν στα βόρεια και ανατολικά του νομού Ρεθύμνης και είχε σαν έδρα το Πέραμα. Πρόκειται για παραθαλάσσιο και ημιορεινό δήμο, το νότιο τμήμα του οποίου βρισκόταν στους πρόποδες του Ψηλορείτη. Σύμφωνα με την απογραφή του 2001 ο δήμος είχε συνολικά 8.323 κατοίκους και έκταση 194.590 στρέμματα.

Ο δήμος περιλάμβανε 16 δημοτικά διαμερίσματα:

: Δ.δ. Περάματος 
::* το Πέραμα
::* η Δάφνη
: Δ.δ. Αγγελιανών 
::* τα Αγγελιανά
::* το Χάνι Αλεξάνδρου
::* τα Χανοθιανά
: Δ.δ. Αγίου Μάμαντος 
::* ο Άγιος Μάμας
::* ο Αβδελλάς
::* το Αργουλιό
::* το Καστρί
: Δ.δ. Αλφάς 
::* η Αλφά
::* ο Καλλέργος
::* το Σκορδίλο
: Δ.δ. Αχλαδέ 
::* ο Αχλαδές
::* τα Σιριπιδιανά
::* τα Σολοχιανά
: Δ.δ. Καλανδαρές 
::* η Καλανδαρέ
::* ο Καλαμάς
: Δ.δ. Μαργαριτών 
::* οι Μαργαρίτες
::* το Άνω Τριπόδο
::* τα Βεργιανά
::* τα Κυνηγιανά
::* η Λαγκά
::* τα Πιγουνιανά
::* τα Πλευριανά
::* ο Σταυρωμένος
::* τα Τζαννακιανά
: Δ.δ. Μελιδονίου 
::* το Μελιδόνιον
::* η Βλυχάδα
::* ο Εξάντης
::* το Μπαλί
: Δ.δ. Μελισσουργακίου -- το Μελισσουργάκιον
: Δ.δ. Ορθέ -- ο Ορθές
: Δ.δ. Πανόρμου 
::* Το Πάνορμο
::* η Λαύρις
: Δ.δ. Πασαλιτών -- οι Πασαλίτες
: Δ.δ. Ρουμελής -- η Ρουμελή
: Δ.δ. Σισών 
::* οι Σίσες
::* η Αλμυρίδα
: Δ.δ. Σκεπαστής -- η Σκεπαστή
: Δ.δ. Χουμερίου 
::* το Χουμέρι
::* ο Γαρίπας
::* τα Κεραμωτά
::* ο Κρασούνας
Νομαρχία Πειραιά

class="infobox" width=291; style="font-size: 100%; background-color: #FFFFFF;"
 style="background: #B5C7DE; text-align: center; color:black" colspan="2" | Νομαρχία Πειραιά
 colspan="3" style="text-align:center;"|thumb|265x265px|"Λογότυπο της Νομαρχίας Πειραιά"200px| <br>Θέση της νομαρχίας Πειραιά στον χάρτη της Αττικής.
style="background: #B5C7DE; text-align: center; color:black" colspan="2" | Διοίκηση
Χώρα
Ελλάδα
Γεωγραφικό διαμέρισμα:
Στερεά Ελλάδα
Περιφέρεια:
Αττικής
Πρωτεύουσα:
Πειραιάς
|Ίδρυση ως ΟΤΑ
|1994
Κατάργηση Νομαρχιών
31 Δεκεμβρίου 2010

Η νομαρχία Πειραιώς (1964-1972 "νομός Πειραιώς") ήταν διοικητική διαίρεση του Νομού Αττικής της Περιφέρειας Αττικής που προέκυψε μετά την κατάργηση του Νομού Πειραιά και την επανένωση του με τον Νομό Αττικής. Η νομαρχία Πειραιώς μαζί με την νομαρχία Αθηνών ανήκαν διοικητικά στην Νομαρχιακή Αυτοδιοίκηση Αθηνών-Πειραιώς. Το αστικό τμήμα ανήκε πολεοδομικά στο πολεοδομικό συγκρότημα Αθηνών-Πειραιώς.

Το 1964 αποσπάστηκε ο δήμος Πειραιώς με τους γειτονικούς του δήμους από την επαρχία Αττικής του νομού Αττικής καθώς και τα νησιά του Αργοσαρωνικού, την Τροιζηνία και τα νησιά Κύθηρα και Αντικύθηρα συγκροτώντας τον νομό Πειραιώς. Το 1972 ο νομός Πειραιώς καταργήθηκε και ενώθηκε ξανά με τον νομό Αττικής (ΦΕΚ 66Α - 08/05/1972). Μέτα την επανένωση με τον Νομό Αττικής οι περιοχές αυτές ανήκαν στην νεοσύστατη Νομαρχία Πειραιά του Νομού Αττικής μέχρι την κατάργηση των Νομών το 2010.

Ο νομός και μετέπειτα Νομαρχία περιελάμβανε τους Δήμους, Αγίου Ιωάννη Ρέντη, Δραπετσώνας, Κορυδαλλού, Νίκαιας, Πειραιά, Περάματος και Νέου Φαλήρου ο οποίος υπήρξε μόνο στον Νομό Πειραιά καθώς το 1968 συγχωνεύτηκε με τον Δήμο Πειραιά, τα νησιά του Σαρωνικού κόλπου (Αγκίστρι, Αίγινα, Σαλαμίνα, Σπέτσες, Ύδρα), τα νησιά των Επτανήσων Κύθηρα και Αντικύθηρα και την περιοχή της Πελοποννήσου με τα Μέθανα και την Τροιζήνα.

Η νομαρχία Πειραιά είχε συνολική έκταση 929 τ.χλμ. και κατά την απογραφή του 2001 είχε πληθυσμό 541.504 κατοίκους, που δίνει μία πυκνότητα πληθυσμού 583 κατοίκων/τ.χλμ.

Η νομαρχία Πειραιά περιελάμβανε διοικητικά 16 δήμους και 2 κοινότητες. Έδρα της νομαρχίας ήταν η πόλη του Πειραιά.
Έρβιν Σρέντινγκερ

Ο Έρβιν Σρέντινγκερ ("Erwin Rudolf Josef Alexander Schrödinger", 12 Αυγούστου 1887 – 4 Ιανουαρίου 1961) ήταν Αυστριακός φυσικός. Ασχολήθηκε με τη Στατιστική φυσική, τη Θερμοδυναμική, την Ηλεκτροδυναμική, την Κοσμολογία, τη Βιολογία, τη Φιλοσοφία, αλλά κυρίως με την Κβαντική φυσική, ανακαλύπτοντας την περίφημη κυματική εξίσωση που φέρει το όνομά του.
Τιμήθηκε μαζί με τον Πολ Ντιράκ (Paul Dirac, 1902-1984) με το βραβείο Νόμπελ Φυσικής για τις εργασίες του πάνω στην ατομική θεωρία.
Κρηθέας

Ο Κρηθέας στην ελληνική μυθολογία ήταν γιος του Αιόλου και της Εναρέτης ή της Λαοδίκης. Υπήρξε αδελφός του Αθάμαντος, του Σισύφου, του Σαλμωνέως και του Περιήρους. Ο Κρηθέας ήταν ο ιδρυτής και ο πρώτος βασιλιάς της Ιωλκού. Πήρε για σύζυγό του την Τυρώ και απέκτησαν μαζί τρεις γιούς και μία κόρη: τον Αίσονα (πατέρα του Ιάσονα), τον Αμυθάονα, τον Φέρητα και τη Μύρινα, η οποία παντρεύτηκε τον Θόαντα. Αναφέρεται ότι η η Τυρώ είχε εξωσυζυγική σχέση με τον θεό Ποσειδώνα, και από αυτόν γέννησε τους Πελία και Νηλέα, οι οποίοι όμως αναφέρονται από ορισμένες πηγές και ως γιοί του Κρηθέα. Σύμφωνα με μία ανεξάρτητη παράδοση, η σύζυγος του Κρηθέα ονομαζόταν Δημοδίκη ή Βιαδίκη. Εξάλλου, ο Κρηθέας είχε έλθει σε δεύτερο γάμο με τη Σιδηρώ.
Γεώργιος Γκουρτζίεφ

Ο Γεώργιος Γκουρτζίεφ (Γεώργιος Γεωργιάδης, "Գեորգի Գյուրջիև", 13 Ιανουαρίου 1866 - 29 Οκτωβρίου 1949) ήταν Αρμένιος μυστικιστής φιλόσοφος και πνευματικός δάσκαλος, ελληνικής καταγωγής.
Μαρσελέν Μπερτελό

Ο Μαρσελέν Μπερτελό ("Pierre Eugène Marcellin Berthelot", 25 Οκτωβρίου 1827 – 18 Μαρτίου 1907) ήταν Γάλλος χημικός και πολιτικός, γνωστός στη θερμοχημεία για την Αρχή Thomsen-Berthelot. Συνέθεσε πρώτος πολλές οργανικές χημικές ενώσεις από ανόργανες, καταρρίπτοντας έτσι τη θεωρία του βιταλισμού. Θεωρείται ένας από τους μεγαλύτερους Γάλλους χημικούς όλων των εποχών.
Ισαβέλλα της Γαλλίας

Η Ισαβέλλα της Γαλλίας ή Λύκαινα της Γαλλίας ("Isabelle de France", 1295 - 22 Αυγούστου 1358) από τον Οίκο των Καπετιδών έγινε βασίλισσα της Αγγλίας λόγω του γάμου της με τον Εδουάρδο Β΄ της Αγγλίας.
Τεφρώδες φως

frame|right|Επεξηγητικό διάγραμμα τεφρώδους φωτός
right|thumb|Τεφρώδες φως: Η φωτεινή περιοχή φωτίζεται άμεσα από τον Ήλιο, ενώ το υπόλοιπο του φεγγαριού φωτίζεται αμυδρά από το φως που αντανακλάται από τη Γη.
Τεφρώδες φως ή "γαιόφως" χαρακτηρίζεται στην Αστρονομία το αμυδρό φως που φωτίζει το στραμμένο προς τη Γη σκοτεινό τμήμα της Σελήνης, όταν αυτή βρίσκεται σε φάση λεπτού μηνίσκου, έτσι ώστε να καθίσταται ο δίσκος της αμυδρά ορατός.

Το τεφρώδες αυτό φως οφείλεται στο ανακλώμενο από τη Γη ηλιακό φως. Όμως και η Γη παρατηρούμενη από τη Σελήνη παρουσιάζει ομοίως συμπληρωματικές φάσεις. Έτσι κατά τη διάρκεια των φάσεων της Σελήνης όσο ο μηνίσκος αυτής γίνεται πλατύτερος τόσο και η ένταση του τεφρώδους φωτός μειώνεται λόγω του προοδευτικού της φωτισμού από τον Ήλιο, αλλά και αντίθετα, της προοδευτικής μείωσης του ανακλωμένου φωτός από τη Γη. Αυτό έχει ως συνέπεια το τεφρώδες φως να εξαφανίζεται τελείως στη φάση του τετάρτου.

Σημειώνεται ότι το ανακλώμενο φως της Γης (ο δίσκος της οποίας είναι 14 φορές μεγαλύτερος της Σελήνης) είναι πολύ μεγαλύτερο. Η μέση λευκαύγεια της Γης είναι 0,37, έναντι της Σελήνης που είναι 0,12.

Κατηγορία:Παρατηρησιακή αστρονομία
Κατηγορία:Φως
Κατηγορία:Σελήνη
Αμωρί Α΄ της Ιερουσαλήμ

Ο Αμωρί Α΄ της Ιερουσαλήμ ή Αμαλάριχος Α΄ των Ιεροσολύμων (Λατ. "Amalricus", Γαλ. "Amaury", 1136 - 11 Ιουλίου 1174), Bασιλιάς της Ιερουσαλήμ (1162 - 1174) ήταν δεύτερος γιος του Φούλκωνος των Ιεροσολύμων και της Μελισσάνθης της Ιερουσαλήμ. Διαδέχθηκε τον μεγαλύτερο αδελφό του Βαλδουίνο Γ΄ της Ιερουσαλήμ, πριν την άνοδο του ήταν κόμης στην Γιάφα και την Ασκελόν. Συμμάχησε με την Βυζαντινή Αυτοκρατορία και τα δυο βασίλεια έκαναν επιτυχή εκστρατεία στην Αίγυπτο. Οι Μουσουλμάνοι σύντομα συσπειρώθηκαν και πήραν το πάνω χέρι στην αρχή με τον Νουρεντίν Ζενγκί και αργότερα με τον Σαλαντίν. Πολλοί ιστορικοί τονίζουν ότι τα ονόματα "Αμαλρίκ" και "Αμωρί" είναι διαφορετική προφορά του ίδιου ονόματος, η σύγχυση οδήγησε αυτούς τους ιστορικούς να τον καταγράφουν σαν Αμαλρίκ Β΄ με Αμαλρίκ Α΄ τον Αμωρί της Κύπρου. Οι σύγχρονοι ιστορικοί αναγνώρισαν ότι είναι διαφορετικά ονόματα και η καταγραφή κάθε βασιλιά έγινε ξεχωριστά, η σύγχυση στα δύο ονόματα ήταν συνηθισμένο φαινόμενο της εποχής.
Διαστημικό Κέντρο Κένεντι

Το νησί Merritt, οι βάσεις πυραύλων στο [[Κέιπ Κανάβεραλ (πολεμική αεροπορική βάση)|ακρωτήριο Κανάβεραλ]] (σε πράσινο χρώμα) και το διαστημικό κέντρο Κένεντι (σε λευκό χρώμα).
Το Διαστημικό Κέντρο Κένεντι (αγγλ. "John F. Kennedy Space Center", "KSC") είναι "διαστημοδρόμιο", (αγγλ. "spaceport"), δηλαδή σταθμός εκτόξευσης διαστημικών οχημάτων της NASA στο νησί Μέριτ στη Φλόριντα των Ηνωμένων Πολιτειών. Αξιοσημείωτο είναι το γεγονός ότι είναι ένα από τα τρία διαστημικά κέντρα όλου του κόσμου που έχουν δυνατότητα υλοποίησης επανδρωμένων αποστολών μαζί με αυτό του Μπαϊκονούρ (στο Καζακστάν, χρησιμοποιείται από τη Ρωσία) και το Ζιουκουάν (στην Κίνα).

Η περιοχή είναι κοντά στο ακρωτήριο Κανάβεραλ, κάπου ανάμεσα στο Μαϊάμι και το Τζάκσονβιλ. Έχει μήκος 55 χλμ και πλάτος περίπου 10 χλμ, καλύπτοντας 567 τετραγωνικά χιλιόμετρα. Περίπου 17.000 άνθρωποι εργάζονται στην περιοχή αυτή.

Διαθέτει ένα κέντρο επισκεπτών και οργανωμένες περιηγήσεις, και είναι από τους σημαντικότερους τουριστικούς προορισμούς για τους επισκέπτες της Φλόριντα.
Ένα μεγάλο μέρος της περιοχής είναι παρθένο τοπίο και σημαντικό καταφύγιο άγριας φύσης, αφού μόνο 9% του εδάφους προορίζεται για ανάπτυξη. Η «λιμνοθάλασσα με τα κουνούπια», το «ποτάμι των Ινδιάνων», το «Εθνικό Καταφύγιο Άγριας Φύσης της νήσου Μέριτ (Merritt Island National Wildlife Refuge)» και η «εθνική ακτή Κανάβεραλ» είναι επίσης χαρακτηριστικά γνωρίσματα αυτής της περιοχής. Στην περιοχή πέφτουν περισσότερες αστραπές από οποιοδήποτε άλλο μέρος των Ηνωμένων Πολιτειών, γεγονός που αναγκάζει τη NASA να ξοδεύει εκατομμύρια δολάρια για την προστασία υλικού και προσωπικού κατά τη διάρκεια των εκτοξεύσεων.

Η επιχειρησιακή λειτουργία του Κέντρου ελέγχεται από το συγκρότημα LC-39, όπου βρίσκεται και το «Κτήριο Συναρμολόγησης Οχημάτων» (αγγλ. "Vehicle Assembly Building", "VAB"). Πέντε χιλιόμετρα ανατολικά του VAB βρίσκονται οι δύο εξέδρες εκτοξεύσεων. Οκτώ χιλιόμετρα νότια είναι η βιομηχανική περιοχή του διαστημοδρομίου, όπου βρίσκονται πολλές από τις εγκαταστάσεις και η έδρα της διοίκησης.
Σαΐτ Φαΐκ Αμπασιγιανίκ

Ο Σαΐτ Φαΐκ Αμπασιγιανίκ (τουρκικά: "Sait Faik Abasıyanık", Ανταπαζάρι, 18 Νοεμβρίου 1906 - 11 Μαΐου 1954) ήταν ένας από τους μεγαλύτερους Τούρκους συγγραφείς διηγημάτων και ποίησης.

Έλαβε την εκπαίδευσή του στο διεθνώς φημισμένο λύκειο Ιστανμπούλ Ερκέκ Λισεσί. Το 1928 γράφτηκε στο τμήμα Τουρκολογίας στο Πανεπιστήμιο της Κωνσταντινούπολης, αλλά υπό την πίεση του πατέρα του έφυγε στην Ελβετία το 1930 για να σπουδάσει οικονομικά. Άφησε τις σπουδές και πήγε για τρία χρόνια στη Γκρενόμπλ της Γαλλίας, εμπειρία που είχε βαθύ αντίκτυπο στην τέχνη και τον χαρακτήρα του. Μετά την επιστροφή του στην Τουρκία δίδαξε Τούρκικα στο Αρμενικό Σχολείο για Ορφανά Halıcıoğlu, ενώ προσπάθησε να εκπληρώσει και την επιθυμία του πατέρα του να ανοίξει επιχειρήσεις αλλά απέτυχε. Μετά το 1934 αφοσίωσε τη ζωή του στη συγγραφή. Δημιούργησε μια δική του νέα γλώσσα και έφερε νέα πνοή στην Τουρκική διηγηματογραφία με τις σκληρές αλλά ανθρωπιστικές προσωπογραφίες εργατών, παιδιών, ανέργων, φτωχών. Μείζον θέμα στα έργα του ήταν η θάλασσα και περνούσε το μεγαλύτερο μέρος του χρόνου του στο Μπουργάζ Αντά (ένα από τα Πριγκιπόννησα στη Θάλασσα του Μαρμαρά). Ήταν τιμητικό μέλος της Διεθνούς Κοινότητας Μαρκ Τουέιν του Σεντ Λούις στο Μισσούρι. 

Ο Σαΐτ Φαΐκ κληροδότησε την περιουσία του στο Σχολείο Darüşşafaka για ορφανά. Το ίδρυμα Σαΐτ Φαΐκ διευθύνεται ακόμη από το Σχολείο Darüşşafaka, το οποίο διατηρεί το σπίτι του στο Μπουργάζ ως Μουσείο Σαΐτ Φαΐκ και από το 1954 απονέμει το ετήσιο Λογοτεχνικό Βραβείο Σαΐτ Φαΐκ για την καλύτερη συλλογή διηγημάτων. Το πρώτο Λογοτεχνικό Βραβείο Σαΐτ Φαΐκ πήγε στο "Gazoz Ağacı" του Σαμπαχαττίν Κουντρέτ Ακσάλ. Το βραβείο έχει μεγάλο κύρος και έχει δοθεί μέχρι σήμερα σε μερικούς από τους καλύτερους Τούρκους συγγραφείς όπως οι Πινάρ Κίουρ, Τομρίς Ουγιάρ και άλλους.
Εδμόνδος Κράουτσμπακ

Ο Εδμόνδος Κράουτσμπακ ("Edmund Crouchback", Λονδίνο, 16 Ιανουαρίου 1245 - Μπαγιόν, 5 Ιουνίου 1296) 1ος Κόμης του Λάνκαστερ και 1ος Κόμης του Λέστερ από την δεύτερη δημιουργία, ήταν δεύτερος γιος του Ερρίκου Γ' της Αγγλίας και της Ελεονώρας της Προβηγκίας. Τα μεγαλύτερα αδέλφια του Εδμόνδου ήταν ο Εδουάρδος Α΄ της Αγγλίας, η Μαργαρίτα της Αγγλίας και η Βεατρίκη της Αγγλίας, μικρότερη αδελφή του Εδμόνδου ήταν η Αικατερίνη της Αγγλίας. Ο Εδμόνδος Κράουτσμπακ ήταν διεκδικητής του θρόνου της Σικελίας αλλά δεν βασίλευσε εκεί ποτέ, κληρονόμησε όλα τα εδάφη του Σίμον ντε Μόντφορτ (1267), έγινε κόμης του Λέστερ (1267) και του κόμης του Λάνκαστερ. Την περίοδο (1276 - 1284) κυβέρνησε τις κομητείες της Καμπανίας και του Μπρι με την δεύτερη σύζυγο του Λευκή του Αρτουά στο όνομα της κόρης της Ιωάννας της Ναβάρρας, το προσωνύμιο του "Κράουτσμπακ" σχετίζεται με την συμμετοχή του στην Θ' Σταυροφορία.
Simple Plan

Οι Simple Plan είναι καναδικό pop punk συγκρότημα από το Μόντρεαλ του Κεμπέκ. Το συγκρότημα έχει εκδώσει τέσσερα studio albums, τα "No Pads, No Helmets...Just Balls" (2002), "Still Not Getting Any..." (2004),"Simple Plan" (2008) και "Get Your Heart On" (2011), και άλλα δύο live albums, τα "Live in Japan" 2002 (2003) και "MTV Hard Rock Live" (2005). Αυτή την στιγμή το συγκρότημα ηχογραφεί το τρίτο του album. Είναι γνωστοί για τα τραγούδια No Love, Your Love is Just a Lie, Save You και Welcome to my Life.
Τζον Λέτζεντ

Ο Τζον Λέτζεντ ("John Legend", 28 Δεκεμβρίου 1978) είναι Αμερικανός τραγουδιστής, τραγουδοποιός και πιανίστας της ριθμ εν μπλουζ.
Βενιαμίν Φραγκλίνος

Ο Βενιαμίν Φραγκλίνος ("Benjamin Franklin", Μπέντζαμιν Φράνκλιν, (17 Ιανουαρίου 1706 – 17 Απριλίου 1790) είναι ένας από τους εθνοπατέρες των Ηνωμένων Πολιτειών Αμερικής. Αξιόλογα πολυμαθής, ο Φραγκλίνος ήταν διακεκριμένος συγγραφέας και τυπογράφος, θεωρητικός της πολιτικής, πολιτικός, επιστήμων, εφευρέτης, κοινωνικός ακτιβιστής, στρατιωτικός και διπλωμάτης. Με την ιδιότητα του επιστήμονα, αποτέλεσε σημαντική φιγούρα του Διαφωτισμού και της ιστορίας της φυσικής για τις ανακαλύψεις και τις θεωρίες του αναφορικά με τον ηλεκτρισμό.
Ρούντολφ Κλαούζιους

O Ρούντολφ Κλαούζιους (πλήρες όνομα στη γερμ. "Rudolf Julius Emmanuel Clausius", 2 Ιανουαρίου 1822 – 24 Αυγούστου 1888) ήταν Γερμανός φυσικός. Θεωρείται ο θεμελιωτής της θερμοδυναμικής. Ο Κλαούζιους όρισε την εντροπία και διετύπωσε τον Πρώτο και τον Δεύτερο Νόμο της Θερμοδυναμικής.
Αχμέτ Χασίμ

Ο Αχμέτ Χασίμ ("Ahmet Haşim", 1884 - 4 Ιουνίου 1933) ήταν σημαίνων Τούρκος ποιητής των αρχών του 20ού αιώνα.
Φιλίππη του Αινώ

thumb|right|250px|Η Φιλίππη του Αινώ
thumb|right|250px|Η Φιλίππη του Αινώ με τον σύζυγο της βασιλιά της Αγγλίας Εδουάρδο Γ'
Η Φιλίππη του Αινώ (Βαλανσιέν, 24 Ιουνίου 1314 - 15 Αυγούστου 1369) ήταν βασίλισσα της Αγγλίας και σύζυγος του κορυφαίου Άγγλου βασιλιά Εδουάρδου Γ' Πλανταγενέτη και δούκισσα της Γκιέννης. . Η Φιλίππη ήταν δεύτερη κόρη και τρίτο παιδί του Γουλιέλμου Α' του Αινώ και και της Ιωάννας του Βαλουά εγγονής του Φιλίππου Γ' του Τολμηρού. 
Η μεγάλη συζυγική πίστη και η δημοτικότητα της Φιλίππης διατηρήθηκαν μέχρι τον θάνατο της σε ηλικία 55 ετών από οίδημα, ο μεγαλύτερος γιος της Εδουάρδος, ο μαύρος πρίγκιπας έγινε κορυφαίος στρατιωτικός ηγέτης όπως ο πατέρας του. Το πανεπιστήμιο της Οξφόρδης δημιούργησε ξεχωριστή βασιλική πτέρυγα προς τιμή της.
Η μεγαλύτερη αδελφή της Φιλίππης Μαργαρίτα Β΄, κόμισσα του Αινώ παντρεύτηκε τον Γερμανό αυτοκράτορα Λουδοβίκο Δ' τον Βαυαρό (1324). Το 1345 ο αδελφός τους Γουλιέλμος Β΄ του Αινώ σκοτώθηκε σε μάχη στο Φρίσλαντ, η Μαργαρίτα τον διαδέχθηκε στις κομητείες του Αινώ, της Φρίσλαντ, της Ζηλανδίας και της Ολλανδίας στο όνομα του ανήλικου γιου της Γουλιέλμου Ε΄ της Ολλανδίας. Ο βασιλιάς της Αγγλίας Εδουάρδος Γ' ζήτησε να γίνει ο ίδιος κληρονόμος των επαρχιών στο όνομα της συζύγου του αλλά αυτό απαγορεύτηκε επειδή δεν επιτρεπόταν από τον νόμο να κληρονομήσουν τις κομητείες κόρες.
Μίρκο Τομασόνι

O Μίρκο Τομασόνι ("Mirko Tomassoni", 1969-) είναι ένας από τους δύο Κυβερνώντες Διοικητές στον Άγιο Μαρίνο. Ανέλαβε Κυβερνών Διοικητής μαζί με τον Λούκα Σαντολίνι την 1η Οκτωβρίου 2018, για περίοδο 6 μηνών Προηγουμένως, υπηρέτησε ξανά στο αξίωμα αυτό, μαζί με τον Αλμπέρτο Σέλβα από το 2007 ως το 2008.
Λούντβιχ Μπόλτσμαν

Ο Λούντβιχ Μπόλτσμαν (γερμανικά: "Ludwig Eduard Boltzmann", 20 Φεβρουαρίου 1844 – 5 Σεπτεμβρίου 1906) ήταν Αυστριακός θεωρητικός φυσικός και φιλόσοφος. Ο Μπόλτσμαν υπήρξε από τους θεμελιωτές της Στατιστικής Φυσικής και Θερμοδυναμικής. Συνδύασε τη Θεωρία πιθανοτήτων στον 2ο Θερμοδυναμικό Νόμο, αποδεικνύοντας ότι η πιθανότερη κατάσταση ενός θερμοδυναμικού συστήματος είναι η κατάσταση ισορροπίας. Απέδειξε το θεώρημα ισοκατανομής της ενέργειας, (Νόμος Μάξουελ-Μπόλτσμαν) και ήταν ένας από τους σημαντικότερους υποστηρικτές της Ατομικής Θεωρίας όταν πολλοί μεγάλοι επιστήμονες αμφισβητούσαν ακόμα την ύπαρξη των ατόμων.
Γιώργος Σιγάλας

Ο Γιώργος Σιγάλας (Αθήνα, 31 Ιουλίου 1971) είναι Έλληνας πρώην διεθνής καλαθοσφαιριστής, πρώην αρχηγός της Εθνικής Ελλάδος και του Ολυμπιακού καθώς και νυν προπονητής καλαθοσφαίρισης. Έχει ύψος 2,01 μ και αγωνιζόταν στις θέσεις του Σούτινγκ γκαρντ και του Σμολ φόργουορντ. Έγινε γνωστός με το ψευδώνυμο «Ράμπο». Αποτέλεσε έναν από τους γνωστότερους Έλληνες παίκτες της εποχής του. Σήμερα είναι βοηθός προπονητή στην ομάδα του Κολοσσού Ρόδου.
Αλμπέρτο Σέλβα

O Αλμπέρτο Σέλβα ("Alberto Selva") είναι δικηγόρος και πολιτικός. Υπήρξε ένας από τους δύο Κυβερνώντες Διοικητές στον Άγιο Μαρίνο.

Γεννήθηκε στις 21 Σεπτεμβρίου 1964 και σπούδασε Νομικά στο Πανεπιστήμιο της Μπολόνιας.

Είναι μέλος του κόμματος Λαϊκή Συμμαχία των Σανμαρινέζων Δημοκρατών για τη Δημοκρατία ("Alleanza Popolare"). Τον Ιούνιο του 2006 εξελέγη βουλευτής. Ανέλαβε Κυβερνών Διοικητής, μαζί με τον Μίρκο Τομασόνι, στις 1 Οκτωβρίου 2007, για περίοδο έξι μηνών.
Τζεμάλ Σουρεγιά

O Τζεμάλ Σουρεγιά ("Cemal Süreya", Ερζινκάν, 1931 – Κωνσταντινούπολη, 9 Ιανουαρίου 1990) ήταν Τούρκος συγγραφέας.

Αποφοίτησε από τη Σχολή Πολιτικών Επιστημών στο Πανεπιστήμιο της Άγκυρας. Υπήρξε ο αρχισυντάκτης του λογοτεχνικού περιοδικού "Papirus". Ο Τζεμάλ Σουρεγιά είναι εξέχον μέλος της "Δεύτερης Νέας Γενιάς" της Τουρκικής ποίησης, αφηρημένου και μεταμοντέρνου κινήματος που δημιουργήθηκε ως αντίδραση στο πιο δημοφιλές κίνημα της ομάδας Γκαρίπ. Επαναλαμβανόμενο θέμα του έργου του Τζεμάλ Σουρεγιά είναι η αγάπη, μέσω της ερωτικής της οντότητας. Ποιήματα και άρθρα του έχουν δημοσιευτεί σε περιοδικά όπως τα "Yeditepe", "Yazko", "Pazar Postası", "Yeni Ulus", "Oluşum", "Türkiye Yazıları", "Politika", "Aydınlık", και "Somut". Θεωρείται πως επέδρασε σημαντικά στην ποίηση του Σουνάι Ακίν.
CSS

Η CSS (Cascading Style Sheets – διαδοχικά φύλλα ύφους ή επάλληλα φύλλα ύφους) είναι μια γλώσσα υπολογιστή που ανήκει στην κατηγορία των γλωσσών φύλλων ύφους που χρησιμοποιείται για τον έλεγχο της εμφάνισης ενός εγγράφου που έχει γραφτεί με μια γλώσσα σήμανσης.
Χρησιμοποιείται δηλαδή για τον έλεγχο της εμφάνισης ενός εγγράφου που γράφτηκε
στις γλώσσες HTML και XHTML, δηλαδή για τον έλεγχο της εμφάνισης μιας ιστοσελίδας και γενικότερα ενός ιστοτόπου. Η CSS είναι μια γλώσσα υπολογιστή προορισμένη να αναπτύσσει στυλιστικά μια ιστοσελίδα δηλαδή να διαμορφώνει περισσότερα χαρακτηριστικά, χρώματα, στοίχιση και δίνει περισσότερες δυνατότητες σε σχέση με την html. Για μια όμορφη και καλοσχεδιασμένη ιστοσελίδα η χρήση της CSS κρίνεται ως απαραίτητη.
Ικέτας

Ο Ικέτας (400 π.Χ. - 335 π.Χ.) ήταν πυθαγόρειος φιλόσοφος από τις Συρακούσες.
Φιλόλαος

Ο Φιλόλαος ο Κροτωνιάτης (470 π.Χ. – 385 π.Χ.) με καταγωγή από τον Κρότωνα ή τον Τάραντα της Κάτω Ιταλίας, ήταν σύγχρονος του Σωκράτη και θεωρείται ο ιδρυτής της θεωρίας "«περί των αριθμών»" των Πυθαγορείων φιλοσόφων. Υπήρξε μετέπειτα διδάσκαλος και συνεχιστής της Πυθαγορείου αδελφότητος.

Ήταν ονομαστός φιλόσοφος, μαθηματικός, αστρονόμος και ιατρός στην εποχή του. Θεωρείται ο πρώτος Πυθαγόρειος που άφησε γραπτά έργα, αν και από τα συγγράμματά του του διασώζονται μόνο κάποιοι τίτλοι και λίγα αποσπάσματα.
Ορχάν Βελί Κανίκ

Ο Ορχάν Βελί Κανίκ (Orhan Veli Kanık) (Κωνσταντινούπολη, 13 Απριλίου 1914 - 14 Νοεμβρίου 1950) ήταν Τούρκος ποιητής. Ο Βελί ίδρυσε μαζί με τους Οκτάυ Ριφάτ και Μελίχ Τζεβντέτ το Κίνημα Γκαρίπ. 

Ο πατέρας του Ορχάν Βελί ήταν μαέστρος της Προεδρικής Συμφωνικής Ορχήστρας. Ο νεώτερος αδελφός του, Αντνάν Βελί, ήταν γνωστός δημοσιογράφος και το 1952 εκδόθηκαν τα απομνημονεύματά του από την περίοδο που πέρασε στη φυλακή εξαιτίας πολιτικών κατηγοριών με τίτλο "Mahpushane Cesmesi (Το Συντριβάνι της Φυλακής)". Σπούδασε στο τμήμα φιλοσοφίας στο Πανεπιστήμιο της Κωνσταντινούπολης για μόλις ένα χρόνο προτού παρατήσει τη σχολή το 1935. Διορίστηκε από το Υπουργείο Παιδείας ως μεταφραστής από το 1945 ως το 1947. Τα υπόλοιπα τρία χρόνια της ζωής του εργάστηκε ως ελεύθερος μεταφραστής και δημοσιογράφος. 

Είναι γνωστός υπερασπιστής μιας ποίησης χωρίς εκτεταμένα στυλιστικά στοιχεία και επίθετα, και προτιμά ένα στυλ γραφής εγγύτερο του ελεύθερου στίχου. Διακρίνεται για τη μοναδική φωνή του και το συναισθηματικό βάθος που υποφώσκει στην φαινομενικά εύκολη φύση των στίχων του. Η ποίηση του χαίρει εκτίμησης τόσο από το ευρύ κοινό όσο και εντός των ακαδημαϊκών κύκλων.
Αντρέα Μποτσέλι

Ο Αντρέα Μποτσέλι ("Andrea Bocelli", γενν. 22 Σεπτεμβρίου 1958) είναι Ιταλός τενόρος, τραγουδοποιός και παραγωγός. Η Σελίν Ντιόν είπε για τον ίδιο κάποτε, "αν ο Θεός ήταν καλλιτέχνης, η φωνή του θα έπρεπε να ακούγεται όπως του Αντρέα Μποτσέλι". Ο Ντέιβιντ Φόστερ, καλλιτεχνικός παραγωγός, συχνά περιγράφει την φωνή του Μποτσέλι ως την πιο όμορφη στον κόσμο.

Μετά από ένα ατύχημα σε αγώνα ποδοσφαίρου, ο Μποτσέλι διαγνώστηκε με συγγενές γλαύκωμα και τυφλώθηκε εντελώς στην ηλικία των 12 ετών. Από το 1982 ο Μποτσέλι έχει ηχογραφήσει 15 προσωπικούς δίσκους της ποπ όσο και της κλασικής μουσικής, τρεις δίσκους με τις μεγαλύτερες επιτυχίες και εννέα δίσκους με όπερα ενώ πούλησε πάνω από 90 εκατομμύρια δίσκους παγκοσμίως. Έκανε μεγάλη επιτυχία ως καλλιτέχνης σε ένα διαφορετικό είδος μουσικής, φέρνοντας την κλασική μουσική στην κορυφή των διεθνών charts.

Το 1998 ο Μποτσέλι μπήκε στην λίστα του περιοδικού People με τους 50 πιο όμορφους ανθρώπους. Το 1999 ήταν υποψήφιος για βραβείο Γκράμμυ στην κατηγορία του Καλύτερου Νέου Καλλιτέχνη. Το τραγούδι "The Prayer" είναι το ντουέτο του με την Σελίν Ντιόν για την ταινία animation "Quest for Camelot", το οποίο κέρδισε την Χρυσή Σφαίρα Καλύτερου Πρωτότυπου Τραγουδιού και ήταν υποψήφιο για το Όσκαρ Καλύτερου Πρωτότυπου Τραγουδιού.

Ο Μποτσέλι μπήκε στο βιβλίο των ρεκόρ Γκίνες όταν κυκλοφόρησε το κλασικό άλμπουμ Sacred Arias, καθώς κατάφερε να βρίσκεται ταυτόχρονα στις τρεις πρώτες θέσεις στα charts των US Classical Albums.

Ο Μποτσέλι έγινε Αξιωματικός του Τάγματος της Αξιοσύνης από την ιταλική δημοκρατία το 2006 και στις 2 Μαρτίου 2010 τιμήθηκε με ένα αστέρι από την Λεωφόρο της Δόξας του του Χόλυγουντ για την συμβολή του στο Live Theatre.
Sigur Rós - Heima

Το Heima ή αλλιώς Sigur Rós - Heima είναι ντοκιμαντέρ και διπλό DVD που αναφέρεται στην περιοδεία των Sigur Rós στην Ισλανδία το καλοκαίρι του 2006. Το ντοκυμαντέρ ψηφίστηκε ως το καλύτερο ντοκυμαντέρ όλων των εποχών από τους χρήστες του Internet Movie Database ("IMDb").. Κατά τη διάρκεια της περιοδείας αυτής το συγκρότημα έδωσε δύο μεγάλες συναυλίες στο Miklatún - Ρέυκιαβικ (30 Ιουλίου) και το Άσμπυργκι (4 Αυγούστου), καθώς και μικρής κλίμακας συναυλίες στα Όλαφσβικ (24 Ιουλίου), Ισαφγιόρθουρ (26 Ιουλίου), Ντγιούπαβικ (27 Ιουλίου), Háls, Öxnadalur (28 Ιουλίου) και Σεϋθισφγιόρθουρ (3 Αυγούστου) καθώς και μία συναυλία διαμαρτυρίας στο Snæfellsskála (3 Αυγούστου). Το ντοκιμαντέρ περιλαμβάνει επίσης μία ακουστική συναυλία που δόθηκε για την οικογένεια και τους φίλους του συγκροτήματος στην Gamla Borg, καφετέρια στην μικρή κωμόπολη Μποργκ, στις 22 Απριλίου 2007.

Το ντοκυμαντέρ έκανε πρεμιέρα στην Ισλανδία, στην εναρκτήρια προβολή του Διεθνούς Φεστιβάλ Κινηματογράφου του Ρέυκιαβικ στις 27 Σεπτεμβρίου 2007. Η διεθνής πρεμιέρα της ταινίας έγινε στην Ελλάδα, στα πλαίσια του Φεστιβάλ Κινηματογράφου Νύχτες Πρεμιέρας στις 29 Σεπτεμβρίου 2007, παρουσία του σκηνοθέτη της ταινίας Ντιν ΝτεΜπλουά και του παραγωγού του συγκροτήματος, οι οποίοι προλόγισαν την ταινία και δέχτηκαν ερωτήσεις από το κοινό μετά τη λήξη της προβολής. Το διπλό DVD εκδόθηκε στις 5 Νοεμβρίου 2007 (4 Δεκεμβρίου στη Βόρεια Αμερική). Το πρώτο DVD θα εμπεριέχει το ντοκιμαντέρ, ενώ το δεύτερο θα έχει μεγάλης διάρκειας εκδοχές των τραγουδιών. Υπάρχουν δύο εκδόσεις του DVD, από τις οποίες η μία περιλαμβάνει μικρό βιβλίο με ατμοσφαιρικές φωτογραφίες από την περιοδεία. Το DVD πούλησε 5.000 αντίτυπα στον Καναδά, και κέρδισε έτσι ένα Χρυσό Βραβείο των "Video Certifications".. 

Ο τίτλος "Heima" μεταφράζεται ως "στο σπίτι, στην πατρίδα".
Τήλεφος

Ο Τήλεφος στην ελληνική μυθολογία ήταν ήρωας της Τεγέας, γιος του Ηρακλή και της Αύγης από παράνομο έρωτά τους.